text: نئی دہلی، 7 اگست 2018، سڑک ٹرانسپورٹ اور شاہراہوں، جہاز رانی اور کیمیاوی اشیا اور کیمیاوی کھادوں کے وزیر مملکت جناب منسکھ ایل منڈوایا کی طرف سے آج لوک سبھا میں ایک سوال کے تحریری جواب میں جینرک ناموں کے تحت دواؤں کے معیار اور عام لوگوں کو سستی قیمت پر ان کی فراہمی کو یقینی بنانے کے لئے حکومت کی طرف سے کئے گئے اقدامات کے بارے میں بتایا کہ ملک میں جو دوائیں تیار کی جاتی ہیں، خواہ وہ کسی برانڈ کے نام سے ہوں یا جینرک ہوں، ان کے لئے ضروری ہے کہ اسی معیار کے مطابق ہوں جو 1940 کے ادویات اور کاسمیٹکس قانون میں اور میعار سے متعلق اس کے بعد وضع کئے گئے اصولوں میں درج ہیں۔ سینٹرل ڈرگس اسٹینڈرڈ کنٹرول آرگنائزیشن (سی ڈی ایس سی او) اور صحت نیز خاندانی فلاح و بہبود کی وزارت کی طرف سے اس بات کو یقینی بنانے کے لئے ضابطے کے متعدد اقدامات کئے گئے ہیں کہ ملک میں جینرک دواؤں کے معیار کو یقینی بنایا جائے۔ اس کی تفصیلات درج ذیل ہیں۔